Komission päätös,

tehty 16 päivänä elokuuta 2001,

sellaisten kolmansien maiden luettelosta, joista kalastustuotteiden tuonti ihmisravinnoksi on sallittua, tehdyn päätöksen 97/296/EY muuttamisesta

(tiedoksiannettu numerolla K(2001) 2526)

(ETA:n kannalta merkityksellinen teksti)

(2001/635/EY)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon sellaisten kolmannen maan laitosten väliaikaisten luetteloiden laatimista siirtymäkauden ajaksi koskevista yksityiskohtaisista säännöistä, joista jäsenvaltioilla on lupa tuoda tiettyjä eläintuotteita, kalastustuotteita ja eläviä simpukoita 22 päivänä kesäkuuta 1995 tehdyn neuvoston päätöksen 95/408/EY(1), sellaisena kuin se on viimeksi muutettuna päätöksellä 98/603/EY(2), ja erityisesti sen 2 artiklan 2 kohdan,

sekä katsoo seuraavaa:

(1) Komission päätöksessä 97/296/EY(3), sellaisena kuin se on muutettuna päätöksellä 2001/111/EY(4), luetellaan maat ja alueet, joista kalastustuotteiden tuonti ihmisravinnoksi on sallittua. Liitteessä olevassa I osassa luetellaan erityisen päätöksen soveltamisalaan kuuluvat maat ja alueet ja II osassa ne, joita koskee päätöksen 95/408/EY 2 artiklan 2 kohta.

(2) Komission päätöksissä 2001/632/EY(5), 2001/633/EY(6) ja 2001/634/EY(7) vahvistetaan erityiset tuontia koskevat edellytykset Nicaraguasta, Ugandasta ja Guineasta peräisin oleville kalastus- ja vesiviljelytuotteille. Tämän vuoksi Nicaragua, Uganda ja Guinea olisi lisättävä liitteessä olevaan I osaan.

(3) El Salvadorin tasavalta ja Mayotte ovat toimittaneet tiedot, joiden mukaan ne täyttävät vastaavat edellytykset ja pystyvät varmistamaan, että niiden yhteisöön viemät kalastustuotteet täyttävät neuvoston direktiivissä 91/493/ETY(8) säädetyt terveyttä koskevat vaatimukset, ja siksi olisi tarpeen muuttaa edellä mainittua luetteloa kyseisten maiden lisäämiseksi luettelossa olevaan II osaan. Mayottesta saatujen tietojen ja takeiden perusteella olisi kuitenkin tarpeen rajoittaa kalastustuotteiden tuonti tältä alueelta vain jalostamattomiin ja valmistamattomiin tuoreisiin vesiviljelytuotteisiin.

(4) Euroopan yhteisön sekä Tanskan hallituksen ja Färsaarten maakuntahallituksen välistä sopimusta täydentävän eläinten terveyttä koskevan pöytäkirjan soveltamissäännöksistä 31 päivänä tammikuuta 2001 annetun EY-Färsaaret-sekakomitean päätöksen N:o 1/2001(9) perusteella Färsaaret sitoutuu soveltamaan neuvoston direktiivien 91/493/ETY ja 92/48/ETY(10) säännöksiä ja asianmukaisissa komission päätöksissä vahvistettuja soveltamissääntöjä. Kyseisen sopimuksen määräysten mukaisesti Färsaarilta peräisin oleviin tai sieltä yhteisöön tuotaviin kalastustuotteisiin on tarpeen soveltaa eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY(11) säännöksiä ja siksi tämä maa olisi poistettava päätöksen 97/296/EY liitteenä olevasta maiden ja alueiden luettelosta.

(5) Koska päätökset 2001/632/EY, 2001/633/EY ja 2001/634/EY tulevat voimaan 60 päivän kuluttua päivästä, jona ne on julkaistu Euroopan yhteisöjen virallisessa lehdessä, tämän päätöksen voimaantuloon on tarpeen soveltaa samaa määräaikaa. Koska Mayottesta ja El Salvadorista tapahtuva kalastustuotteiden tuonti sallitaan kuitenkin ensimmäisen kerran tällä päätöksellä, kalastustuotteiden tuonti El Salvadorista ja Mayottesta voidaan sallia viipymättä.

(6) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset,

ON TEHNYT TÄMÄN PÄÄTÖKSEN:

1 artikla

Korvataan päätöksen 97/296/EY liite tämän päätöksen liitteellä.

2 artikla

1. Tämä päätöstä sovelletaan kuudentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä.

2. Edellä 1 kohdasta poiketen jäsenvaltiot voivat sallia kalastustuotteiden tuonnin El Salvadorista ja Mayottesta siitä päivästä alkaen, jona tämä päätös julkaistaan Euroopan yhteisöjen virallisessa lehdessä.

3 artikla

Tämä päätös on osoitettu kaikille jäsenvaltioille.

Tehty Brysselissä 16 päivänä elokuuta 2001.

Komission puolesta

David Byrne

Komission jäsen

(1) EYVL L 243, 11.10.1995, s. 17.

(2) EYVL L 289, 28.10.1998, s. 36.

(3) EYVL L 122, 14.5.1997, s. 21.

(4) EYVL L 42, 13.2.2001, s. 6.

(5) Ks. tämän virallisen lehden sivu 40.

(6) Ks. tämän virallisen lehden sivu 45.

(7) Ks. tämän virallisen lehden sivu 50.

(8) EYVL L 268, 24.9.1991, s. 15.

(9) EYVL L 46, 16.2.2001, s. 24.

(10) EYVL L 187, 7.7.1992, s. 41.

(11) EYVL L 395, 30.12.1989, s. 13.

LIITE

"LIITE

LUETTELO MAISTA JA ALUEISTA, JOISTA MISSÄ TAHANSA MUODOSSA OLEVIEN KALASTUSTUOTTEIDEN TUONTI IHMISRAVINNOKSI ON SALLITTUA

I. Maat ja alueet, joita koskee neuvoston direktiivin 91/493/ETY mukainen erityinen päätös

AL- ALBANIA

AR- ARGENTIINA

AU- AUSTRALIA

BD- BANGLADESH

BR- BRASILIA

CA- KANADA

CI- NORSUNLUURANNIKKO

CL- CHILE

CN- KIINA

CO- KOLUMBIA

CU- KUUBA

CZ- TSEKKI

EC- ECUADOR

EE- VIRO

FK- FALKLANDINSAARET

GH- GHANA

GM- GAMBIA

GN- GUINEA (CONAKRY)

GT- GUATEMALA

ID- INDONESIA

IN- INTIA

IR- IRAN

JM- JAMAIKA

JP- JAPANI

KR- ETELÄ-KOREA

LT- LIETTUA

LV- LATVIA

MA- MAROKKO

MG- MADAGASKAR

MR- MAURITANIA

MU- MAURITIUS

MV- MALEDIIVIT

MX- MEKSIKO

MY- MALESIA

NA- NAMIBIA

NG- NIGERIA

NI- NICARAGUA

NZ- UUSI-SEELANTI

OM- OMAN

PA- PANAMA

PE- PERU

PH- FILIPPIINIT

PK- PAKISTAN

PL- PUOLA

RU- VENÄJÄ

SC- SEYCHELLIT

SG- SINGAPORE

SN- SENEGAL

TH- THAIMAA

TN- TUNISIA

TW- TAIWAN

TZ- TANSANIA

UG- UGANDA

UY- URUGUAY

VE- VENEZUELA

VN- VIETNAM

YE- JEMEN

ZA- ETELÄ-AFRIKKA

II. Maat ja alueet, jotka täyttävät neuvoston päätöksen 95/408/EY 2 artiklan 2 kohdan vaatimukset

AG- ANTIGUA JA BARBUDA(1)

AN- ALANKOMAIDEN ANTILLIT

AO- ANGOLA

AZ- AZERBAIDZAN(2)

BJ- BENIN

BS- BAHAMA

BY- VALKO-VENÄJÄ

BZ- BELIZE

CG- KONGON TASAVALTA(3)

CH- SVEITSI

CM- KAMERUN

CR- COSTA RICA

CY- KYPROS

DZ- ALGERIA

ER- ERITREA

FJ- FIDZI

GA- GABON

GD- GRENADA

GL- GRÖNLANTI

HK- HONGKONG

HN- HONDURAS

HR- KROATIA

HU- UNKARI(4)

IL- ISRAEL

KE- KENIA

LK- SRI LANKA

MM- MYANMAR

MT- MALTA

MZ- MOSAMBIK

NC- UUSI-KALEDONIA

PF- RANSKAN POLYNESIA

PG- PAPUA-UUSI-GUINEA

PM- SAINT PIERRE JA MIQUELON

RO- ROMANIA

SB- SALOMONSAARET

SH- SAINT HELENA

SI- SLOVENIA

SR- SURINAM

SV- EL SALVADOR

TG- TOGO

TR- TURKKI

US- AMERIKAN YHDYSVALLAT

YT- MAYOTTE(5)

ZW- ZIMBABWE

(1) Ainoastaan tuoreen kalan tuonti sallittu.

(2) Ainoastaan kaviaarin tuonti sallittu.

(3) Ainoastaan merellä pyydettyjen, jäädytettyjen ja lopulliseen pakkaukseen pakattujen kalastustuotteiden tuonti sallittu.

(4) Ainoastaan suoraan ihmisravinnoksi tarkoitettujen elävien eläinten tuonti sallittu.

(5) Vain jalostamattomien ja valmistamattomien tuoreiden vesiviljelytuotteiden tuonti sallittu."